એ જ રીતે ભૃગુવંશમાં જન્મેલી કુબ્જિકા નામની બ્રાહ્મણીએ વૈધવ્યનું દુઃખ દૂર કરવા તપ કર્યું. કુબ્જિકા બાળવિધવા હતી. વૈધવ્યનું દુઃખ દૂર કરવા તે અતિ દુષ્કર તપ કરતી. વિંધ્યાચળની તળેટીમાં નર્મદા અને કપિલના સંગમમાં આવેલા મહાક્ષેત્રમાં રહેતી. તેણે ક્રોધને જીતી લીધો હતો. તે ઓછું બોલતી અને છઠ્ઠા સમયે એટલે કે ત્રીજા દિવસની સાંજે ઉછવૃત્તિ દ્વારા મેળવેલા અનાજના દાણાને રાંધીને જમતી. વિવિધ વ્રતો કરતી. નર્મદાના કિનારા પર રહી પુણ્યદાયી પવિત્ર મહિનાઓ ગાળતી. વલ્કલ વસ્ત્રો ધારણકરતી. કુબ્જિકાએ નર્મદા અને કપિલના સંગમ પર સાઠ વાર માઘસ્નાન કર્યું હતું. તપ કરવાથી સુકાઈ ગયેલી કુબ્જિકા તીર્થક્ષેત્રમાં જ મૃત્યુ પામી. અને વિષ્ણુધામમાં ગઈ.